Document ID: 32005D0288

KOMISIJAS LĒMUMS
(2005. gada 18. marts),
ar ko groza Lēmumu 97/80/EK, ar kuru nosaka ieviešanas noteikumus Padomes Direktīvai 96/16/EK par piena un piena produktu statistikas pārskatiem
(izziņots ar dokumenta numuru K(2005) 754)
(Dokuments attiecas uz EEZ)
(2005/288/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 19. marta Direktīvu 96/16/EK par piena un piena produktu statistikas pārskatiem (1), un jo īpaši šīs direktīvas 5. panta 2. punktu un 6. panta 1. punktu,
tā kā:
(1)
Atbilstīgi Direktīvas 96/16/EK 5. panta 2. punktam dalībvalstis ik gadu nosūta Eiropas Komisijai metodoloģisku informāciju saskaņā ar standarta anketu, kuru ieviesusi Eiropas Komisija.
(2)
Eiropas Parlamenta un Padomes 2003. gada 26. maija Regulā Nr. 1059/2003 par kopējas statistiski teritoriālo vienību klasifikācijas (NUTS) izveidi (2) ieviests tiesiskais regulējums Eiropas Kopienas statistikai pa teritoriālajām vienībām; tāpēc, nosūtot datus par govs piena produkciju pa zemnieku saimniecībām un pa reģioniem, ir jāizmanto jaunā klasifikācija (NUTS).
(3)
Ņemot vērā, ka pieaug piena proteīna saimnieciskā nozīme, arvien vairāk ir vajadzīgi statistikas dati par proteīna saturu galvenajos piena produktos.
(4)
Būtu jāpapildina un jāgroza noteikumi Eiropas Komisijas 1996. gada 18. decembra Lēmumā 97/80/EK, ar kuru nosaka ieviešanas noteikumus Padomes Direktīvai 96/16/EK par piena un piena produktu statistikas pārskatiem (3).
(5)
Šajā lēmumā paredzētie pasākumi ir saskaņā ar atzinumu, ko sniegusi Pastāvīgā lauksaimniecības statistikas komiteja,
IR PIEŅĒMUSI ŠO LĒMUMU.
1. pants
Lēmumu 97/80/EK groza šādi:
1)
lēmuma II pielikumam tiek pievienotas tabulas H un I šī lēmuma I pielikumā;
2)
lēmuma III pielikums tiek aizstāts ar šī lēmuma II pielikumu.
2. pants
Šis lēmums ir adresēts dalībvalstīm.
Briselē, 2005. gada 18. martā

Labels: 17
19
6